|  |
| --- |
| Kaiser Chiefs |
|  
Kaiser Chiefs koncerto metu |
| Biografija |
| Kilmė | Jungtinė Karalystė Lydsas, Anglija, JK |
| Žanrai | New WaveAlternative rockIndie rockPost-punk revival |
| Kūrinių kalbos | anglų |
| Aktyvumo metai | 1996–dabar |
| Įrašų kompanija | MCA Music, Inc. B-Unique, Polydor |
| Susijusi veikla | Parva |
| Svetainė | Oficiali svetainė |
| Nariai |
| Ricky WilsonAndrew WhiteSimon RixNick BainesVijay Mistry |
| Buvę nariai |
| Nick Hodgson |

**Kaiser Chiefs** – indie rock grupė iš Lydso (Anglija), susikūrusi 1996 metais. Pradžioje besivadinusi „Runston Parva" ir „Parva", 2003 m. pasikeitė pavadinimą į „Kaiser Chiefs". Po vieno perkamiausių 2005 m. albumų „Employment" išleidimo grupė laimėjo 3 „Brit" apdovanojimus ir tapo viena iš britų indie roko žanro lyderių.

Istorija
--------

1996 m. muzikantai Ricky Wilson, Nick Hodgson ir Andrew White susibūrė grupę „Runston Parva", vėliau prisijungė Hogsono buvę klasiokai Simon Rix ir Nick Baines. Nepavykus gauti įrašų kompanijos kontrakto, jie susitrumpino pavadinimą į „Parva" ir pasirašė kontraktą su „Mantra Label". Su jos pagalba išleido tris singlus bei vieną albumą „22". Tačiau „Beggars Banquet" nusprendė uždaryti savo „Mantra Label" padalinį, ir muzikantai vėl liko kontrakto. Tuomet jie nusprendė „Parva" palikti praeičiai ir pradėti viską iš naujo. Persivadinę „Kaiser Chiefs" (pagal Pietų Afrikos futbolo klubą „Kaizer Chiefs", kuriame anksčiau žaidė buvęs „Leeds United" gynėjas Lucas Radebe), jie ėmė savarankiškai siekti karjeros su visai naujomis dainomis. Kai pirmasis singlas „Oh My God" pateko į Did. Britanijos šimtuką, grupe susidomėjo stambiausios įrašų firmos, tarp kurių - ir „Atlantic Records", bet muzikantai pasirinko „B-Unique" kompaniją.

Grupės debiutinis albumas „Employment", išleistas 2005 m. įkvėptas New Wave ir vėlyvojo 8-ojo dešimt. pankroko muzikos, susilaukė didžiulio tarptautinio pripažinimo ir palankių kritikų recenzijų. Po nominacijos „Mercury Prize" apdovanojimui jis pakilo į 2-ą JK topo vietą ir pasaulyje buvo parduotas virš 3 mln. kopijų tiražu, o 2005 metų pabaigoje, apskaičiavus tiražus, paaiškėjo, kad šis albumas tapo 4-uoju 2005 metais geriausiai perkamu albumu Did. Britanijoje, čia tapęs 6 kartus platininiu. Iš jo dideliais hitais tapo dainos „I Predict a Riot", „Oh My God" bei „Everyday I Love You Less and Less". 2006 m. grupė laimėjo 3 „Brit" apdovanojimus kaip Geriausia britų grupė, Geriausia britų roko grupė ir Geriausia britų koncertinė grupė. 

„Kaiser Chiefs" – koncerte 2008 m.
Sekantis albumas „Yours Truly, Angry Mob" (2007 m.) taip pat susilaukė didelio pasisekimo – ir albumas, ir pirmasis singlas „Ruby" tapo Nr. 1 Did. Britanijoje atitinkamai albumų ir singlų topuose. 2008 m. spalį grupė išleido 3-ąjį albumą „Off With Their Heads",  kurį prodiusavo Mark Ronson. Jis pakilo į 2-ą JK albumų vietą, o pirmasis singlas „Never Miss a Beat" pateko į Top 5-uką. Kolektyvo nariai įkūrė nuosavą įrašų kompaniją „Chewing Gum Records", kurioje pirmą leidybinį kontraktą pasirašė su grupe „The Neat".

4-asis grupės albumas „The Future Is Medieval" pasirodė po 3-ių metų pertraukos, 2011 m. birželį. Jis buvo pristatytas pakankamai originaliu būdu – grupė leido susikurti albumą paties gerbėjams. „Kaiser Chiefs" oficialiame tinklalapyje pasiūlė 20 dainų, iš kurių buvo galima pasirinkti 10, susikurti savo viršelį ir atsiųsti albumą, sumokėjus 7,5 svaro. Vėliau albumas išleistas ir fiziniu pavidalu. 

2012 m. Š. Amerikos rinkai grupė pristatė „The Future is Medieval" albumo kitokį leidimą, kuriame yra pusė naujų dainų – „Start the Revolution Without Me". Netrukus buvo išleista ir garsiausių grupės dainų kolekcija „Souvenir: The Singles 2004-2012". Rugpjūčio mėn. 12 d. grupė buvo pakviesta pasirodyti viename svarbiausių pasaulio renginių – 2012 m. vasaros Olimpinių žaidynių uždarymo ceremonijoje, kurioje jie atliko „The Who" kūrinį „Pinball Wizard". Grupei jį atlikti pasiūlė patys „The Who". Gruodžio mėn. būgnininkas ir pagrindinis dainų autorius Nick Hodgson paskelbė paliekantis grupę, tačiau likę nariai toliau kūrė naujas dainas būsimam 5-ajam albumui.

2013 m. vasario mėn. grupė paskelbė priėmusi naują būgnininką Vijay Mistry. Tais pačiais metais surengė nemažai svarbių pasirodymų, tarp kurių – koncertinį turnė po Did. Britaniją, apšildė „Green Day" Emirates stadione, kuriame buvo sumuštas šio stadiono lankomumo rekordas,  pasirodė „Lollapalooza" festivaliuose Čilėje ir Brazilijoje ir atidarė naują „Leeds Arena" jų gimtajame Anglijos Lydso mieste.

2014 m. sausio mėn. „Kaiser Chiefs" vokalistas Ricky Wilson tapo per „BBC One" rodomo muzikinio televizijos šou „The Voice" (britiško atitikmens) komisijos nariu ir dalyvių mokytoju, kuris šiame šou debiutavo kartu su Kylie Minogue. Skelbiama, kad nuo tada šios laidos reitingai smarkiai išaugo.

5-asis „Kaiser Chiefs" albumas „Education, Education, Education & War", kurį grupė vadina „antruoju debiutiniu albumu", išleistas 2014 m. kovo 31 d. Jis Did. Britanijos albumų tope debiutavo 1-oje vietoje, tapęs antruoju grupės Nr. 1 albumu.

Diskografija
------------

Grupė išleido 5 studijinius albumus, 1 mini albumą, 17 singlų bei 2 koncertinius DVD.

Albumai
-------

### Studijiniai albumai

* 1. Employment 2005**1.** ***Employment***   
2005
* 2. Yours Truly, Angry Mob2007**2.** ***Yours Truly, Angry Mob***  
2007
* 3. Off With Their Heads2008**3.** ***Off With Their Heads***  
2008
* 4. The Future Is Medieval2011**4.** ***The Future Is Medieval***  
2011
* 5. Education, Education, Education & War2014**5.** ***Education, Education, Education & War***  
2014

### EP

* 2005 m. - Lap of Honour (tik Japonijoje)

### Rinktiniai albumai

* 2012 m. - Souvenir: The Singles 2004-2012

Dainos
------

JAV rinkai skirto „Kaiser Chiefs" albumo „Start the Revolution Without Me" (2012) viršelis
### Singlai

* 2004 m. - Oh My God
* 2004 m. - I Predict a Riot
* 2005 m. - Oh My God (antras leidimas)
* 2005 m. - Everyday I Love You Less and Less
* 2005 m. - I Predict a Riot / Sink That Ship
* 2005 m. - Modern Way
* 2005 m. - You Can Have It All
* 2007 m. - Ruby
* 2007 m. - Everything Is Average Nowadays
* 2007 m. - The Angry Mob
* 2007 m. - Love's Not a Competition (But I'm Winning)
* 2008 m. - Never Miss a Beat
* 2008 m. - Good Days Bad Days
* 2011 m. - Little Shocks
* 2011 m. - Man on Mars
* 2011 m. - Kinda Girl You are
* 2012 m. - On the Run
* 2012 m. - Listen to Your Head
* 2014 m. - Coming Home

Koncertiniai DVD
----------------

* 2005 m. - Enjoyment
* 2008 m. - Live at Elland Road

Šaltiniai
---------

1. ↑  www.music.lt Trečiasis "Kaiser Chiefs" albumas "Off With Their Heads" - spalio 13-ąją dieną
2. ↑  www.music.lt Šokas „Kaiser Chiefs" gerbėjams – būgnininkas ir dainų autorius Nick Hodgson nusprendė palikti grupę
3. ↑  www.music.lt Su nauju būgnininku atgimę „Kaiser Chiefs": „Ateitis bus tokia šviesi, kad net turėsite užsidėti tamsius akinius!"
4. ↑  www.music.lt Nuotaikingieji britų rokeriai "Kaiser Chiefs" sugrįžta: atskleistas penktojo albumo pavadinimas, išleidimo data ir pirmoji daina
5. ↑  www.music.lt Po "Kaiser Chiefs" vokalisto Ricky Wilson "The Voice" teisėjo debiuto bilietų į jo grupės koncertus paklausa išaugo beveik 200 procentų
6. ↑  www.nme.com Kaiser Chiefs top Official UK Albums Chart with 'Education, Education, Education & War'
7. ↑  www.music.lt Mėnesio pabaigoje pasirodys koncertinis grupės "Kaiser Chiefs" DVD

Nuorodos
--------

* Kaiser Chiefs „Music.lt" portale
* Kaiser Chiefs oficiali svetainė (angl. klb.)